ai4bharat/Pralekha huggingface dataset:
کامرس اور صنعت کی وزارتہ
مقامی مصنوعات کی مقبولیت کو بڑھانے کے لئے سرکار کے ذریعہ کی گئی کوششوں سے نہ صرف بڑی صنعتوں کو بلکہ ایم ایس ایم ایز کو بھی فائدہ ہوا ہے:جناب پیوش گوئل
سرکار کی کوششوں سے ملک میں زیادہ سے زیادہ روزگار کے مواقع پیدا ہوں گے: جناب گوئل
جناب پیوش گوئل نے اسکیل کمیٹی کی میٹنگ کی صدارت کی
تجارت وصنعت اور ٹیکسٹائل، امور صارفین، خوراک اور عوامی تقسیم کے مرکزی وزیر جناب پیوش گوئل نے کہا ہے کہ صنعت نے حکومت کے ذریعہ مقامی قیمت کو بڑھانے کے لئے کئے گئے مختلف اقدامات کے نتیجہ میں نہ صرف بڑے پیمانے پر صنعتوں کو بلکہ ایم ایس ایم ایز کو بھی فائدہ پہنچایا ہے اور اس کا رسپانس اچھا رہا ہے۔ آج یہاں مقامی ویلو-ایڈ اینڈ درآمدات  سے متعلق اسٹرینگ کمیٹی کے ایک جائزہ میٹنگ کی صدارت کی صدارت کرتے ہوئے انہوں نے اس بات پر زور دیا کہ یہ کوششیں ملک میں بڑے پیمانے پر روزگار کے مواقع پیدا کرنے کی وجہ بن رہی ہیں۔
میٹنگ کے دوران جناب گوئل نے عالمی سطح پر ویلو چین میں موجودہ خلل کے درمیان مقامی ویلو ایڈ کو اہم مینوفیکچرنگ شعبہ جات میں بڑھانے کے لئے اختراعی طریقوں کے دریافت کرنے کی ضرورت پر روشنی ڈالی۔ انہوں نے مزید کہا کہ یہ ابھرتے ہوئے عالمی ویلو چین میں ہندوستان کی موجودگی کو بڑھائے گا۔
مختلف شعبہ جات جس میں آٹو کمپوینٹس، وہائٹ گڈس، سیمی کنڈکٹر مینوفیکچرنگ، پلاسٹکس، فرنیچر، سائیکل اور ای-سائیکل، بیٹریز، لیدر اور فوٹ ویئر اور ماہی پروری سے متعلق رکھنے والے صنعت اور برآمدات کے نمائندوں نے اِس گفتگو میں شرکت کی۔
 کے وزیر مملکت جناب سوم پرکاش، ڈی پی آئی آئی ٹی کے سکریٹری جناب انوراگ جین اور ڈی پی آئی آئی ٹی کے ایڈیشنل سکریٹری جناب راجیو سنگھ ٹھاکر نے اِس میٹنگ میں شرکت کی۔ اسکیل کمیٹی کے وہ ممبران جنہوں نے اِس میٹنگ میں شرکت کی، ان میں  ڈاکٹر پون گوئنکا، سی آئی آئی کے ڈائریکٹر جنرل جناب چندرجیت بنرجی، فکّی کے ڈائریکٹر جنرل جناب ارون چاولہ، ایسوچیم کے سکریٹری جنرل جناب دیپک سود، انویسٹ انڈیا کے سی ای او جناب دیپک باگلہ، پی آئی انڈسٹریز کے چیئرمین اور ایم ڈی جناب سلیل سنگھل، جے ایس ڈبلیو اسٹیل کے جے ایم ڈی اور گروپ سی ایف او جناب سیشا گری راؤ اور ڈی پی آئی آئی ٹی کے ایڈیشنل سکریٹری جناب انل اگروال، ایڈیشنل ڈی جی ایف ٹی ڈاکٹر امیا چندرا، فکّی الیکٹرانکس اینڈ وہائٹ گڈس مینوفیکچرنگ کمیٹی کے چیئرمین اور پینا سونک انڈیا پرائیویٹ لمیٹیڈ کے صدر اور سی ای او جناب منیش شرما، ٹوئٹا کرلوسکر موٹر کے وائس چیئرمین جناب وکرم ایس کرلوسکر، ایڈورب ٹکنالوجیز پرائیویٹ لمیٹیڈ کے چیئرمین اور ایشین پینٹس لمیٹیڈ کے کو-پرموٹر جناب جلاج دانی اور اسکیل اورڈی پی آئی آئی ٹی کے برانڈ انڈیا سیل کی جوائنٹ سکریٹری محترمہ منمیت کے نندا  شامل ہیں۔
کامرس اور صنعت کی وزارتہ
تجارت وصنعت کے وزیر ولادی ووستوف جانے والے وفد کی قیادت کریں گے
وفد کا مقصد روس کے مشرق بعیدکے خطے میں سرمایہ کاری کے مواقع تلاش کرناہے
نئی دہلی ،9 ؍اگست : تجارت وصنعت اورریلوے کے وزیر، جناب پیوش گوئل مشرق بعید کے صوبوں میں سرمایہ کاری کے مواقع تلاش کرنے اور قریبی شراکت داری قائم کرنے کے لئے 11سے 13اگست ،2019کے دوران روس کے مشرق بعید میں ولادی ووستوف جانے والے
ریاستوں کے وزرائے اعلیٰ اورکاروباری نمائندوں کے وفد کی قیادت کریں گے۔وفد میں گوا، گجرات ، ہریانہ ، مہاراشٹر،اترپردیش کے وزرائے اعلیٰ اور ریاست آسام کے افسران شامل ہوں گے ۔ ریاستوں کے وزرائے اعلیٰ کے ہمراہ ایک کاروباری وفد بھی ہوگا جو روس کے انتہائی مشرقی خطے کے صوبوں سے تعلق رکھنے والے افسران اور تاجروں کے ساتھ بات چیت کرے گا ۔
صنعت وتجارت کے وزیرکا یہ دورہ مشرقی اقتصادی فورم کے پانچویں اجلاس کے لئے ستمبرکے اوائل میں وزیراعظم جناب نریندرمودی ولادی ووستوف کے دورے کااشارہ ہے ۔ اس فورم میں فورم کے 20ویں اجلاس کے لئے وہ مہمان خصوصی ہوں گے ۔ یہ ایک بین الاقوامی فورم ہے جس کا انعقاد ہرسال ملک کے مشرق بعید خطے کی معاشی ترقی میں مدد کرنے اور ایشیا بحرالکاہل خطے میں بین الاقوامی تعاون کی توسیع کے لئے روس کے ولادی ووستوف میں منعقد ہوتاہے ۔
جناب پیوش گوئل کے اس دورے سے دونوں ملکوں کے درمیان باہمی رشتوں کو مزید استحکام کے لئے اسٹیچ ملے گا اور اس میں روس کے مشرق بعید خطے کی معاشی کامیابی کے لئے اشتراک کے پروجیکٹوں کے اہم اعلانات بھی دیکھنے کو ملیں گے ۔
ہندوستان قدرتی وسائل سے مالامال خطے میں روس کی سرمایہ کاردوست پالیسی سے فائدہ اٹھاناچاہتاہے، جس میں پروجیکٹوں کے لئے ہندوستانی سرمایہ کاری اورلیبرکے لئے نمایاں ترغیبات شامل ہیں ۔ ہندوستانی ادارے بجلی ، کوئلہ ، تیل اورگیس جیسے شعبوں میں قبل سے ہی مصروف کارہیں اورصنعت وتجارت کے وزیر کے اس دورے سے خطے میں ہندوستان کی موجودگی سے مزید اضافہ ہوگا۔
وفد میں کاروباری حصہ داروں کے کم از کم 25سے زائد نمائندے شامل ہیں جو کان کنی اور ہیرے نیز دوسری اہم دھاتوں کی کان کنی اورپروسیسنگ ، ریلوے ، زراعت ، ماہی پروری ، خوراک کی ڈبہ بندی ، تیل اورگیس ، جنگل بانی اورلکڑی ، کوئلہ اوربجلی ، سیرامک ، سیاحت ، بحری جہازوں کی تیاری ، تکنیکی تعلیم ، حفاظت صحت اور فارما سیکٹرنیز آیوروید کے شعبے میں مواقع تلاش کرنے کی غرض سے اپنے روسی ہم منصبوں کے ساتھ بات چیت کریں گے ۔
تجارت اورصنعت کے وزیرتعاون کے نئے علاقوں کی کھوج کریں گے اوراس بات کویقینی بنائیں گے کہ مشرقی اقتصادی فورم میں ہندوستان کی شرکت بامعنی ہو۔ جناب پیوش گوئل کے ساتھ جانے والاوفد روس کے اس علاقے میں کاروبارمیں اشتراک کی صلاحیت والے شعبوں کی شناخت کریگا اور ان کے مواقع تلاش کرے گا۔ روس کے مشرق بعید کا علاقہ ہندوستان کی ہنرمند افادی قوت کو خطے کی ترقی کے لئے ایک اہم علاقے کے طورپرپیش کرتاہے ۔ یہ خطہ کافی بڑاہے اوریہاں آبادی کم ہے ۔
روس تیل اورقدرتی گیس کی پیداوار، فولاد کی برآمدات ، پرائمری ایلومینیم اورنائٹروجن ، فرٹیلائزرکی پیداوار کے معاملے میں دنیا میں پہلے مقام پرہے ۔ روس ٹن ، جستہ ، ٹیٹانیم ، نیوبیم ، نیکل ، خام آہن ، پینے کے صاف پانی ، قدرتی گیس ، لکڑیوں ، ہیرے اورچاندی کے ذخائرکے اعتبارسے سب سے زیادہ مالامال ملک ہے ۔
روس میں دنیا کی سب سے طویل ریلوے ، ٹرانس سائبیرین ریلوے ہے ، جس کی مسافت 87157کلومیٹرہے ۔
امیدکی جاتی ہے کہ پیوش گوئل کا دورہ دونوں ملکوں کے درمیان ٹیکنالوجی ٹرانسفر، میک۔ ان ۔انڈیا، روزگارکے مواقع اور اختراع پردازی کے لئے خریداراور بیچنے والے کے رشتے سے دورایک ابتدائی عمل ثابت ہوگا۔
صدر جمہوریہ کا سکریٹریٹ
صدرجمہوریہ ہند نے ڈاکٹر سروے پلی رادھا کرشنن کے یوم پیدائش کے موقع پر انہیں خراج عقیدت پیش کیا
صدرجمہوریہ ہند جناب رام ناتھ کووِند نے سابق صدر جمہوریہ ہند ڈاکٹر سروے پلی رادھا کرشنن کو ان کے یوم پیدائش کے موقع پر آج  راشٹرپتی بھون میں خراج عقیدت پیش کیا۔ اس موقع پر صدر جمہوریہ اور راشٹرپتی بھون کے دیگر افسران نے ڈاکٹر رادھا کرشنن کی تصویر پر گلہائے عقیدت پیش کیا۔
سٹرک ٹرانسپورٹ اور شاہراہوں کی وزارت
ای -12 اور ای -15 ایندھن کے لئے بڑے پیمانے پر اخراج کے معیار کو نوٹیفائیڈ کیا گیا
نئی دہلی،29؍ جون: وزارت روڈ ٹرانسپورٹ اور قومی شاہراہ نے 28 جون 2021 ء کو ایک نوٹیفکیشن جاری کیا ہے جس میں ای -12  اور ای -15 ایندھن کے بڑے پیمانے پر اخراج کے معیار کو نوٹیفائیڈ کیا گیا ہے ، اس طرح آٹوموٹیو ایندھن کے بطور ان کے استعمال میں آسانی ہوگی۔
تیس دنوں کی مدت میں تمام متعلقہ اسٹیک ہولڈرز سے اس سلسلے میں تبصرے طلب کیے گئے ہیں۔
ش ح ۔ س ک
U No. 6038
(Visitor Counter : 122
شمال مشرقی ریاستوں کی ترقی کی وزارت
شمال مشرقی خطہ کی ترقی کی وزارت  نے آئندہ شمال مشرقی عالمی سرمایہ کاروں کے چوٹی اجلاس کے لئے ہندوستان کے دوطرفہ چیمبروں اور تجارتی انجمنوں کے ساتھ نئی دہلی کے وگیان بھون اینکسی میں ایک گول میز بات چیت کا انعقاد کیا
اس گول میز بات چیت میں امریکہ، سارک ، یوروپی یونین ، آسیان، کینڈا، یو اے ای ، دبئی ، جاپان اور فن لینڈ سمیت 12 چیمبروں / انجمنوں اور دو سفارتخانوں / ہائی کمیشنز کی سرگرم شرکت دیکھی گئی
آئندہ شمال مشرقی عالمی سرمایہ کاروں کی چوٹی کانفرنس 2023 کے مد نظر شمال مشرقی خطہ میں تجارت اور سرمایہ کے مواقع کا پتہ لگانے کے لئے شمال مشرقی خطہ کی ترقی کی وزارت  کے جوائنٹ سکریٹری جناب ہرپریت سنگھ نے آج نئی دہلی کے وگیان بھون انیکسی میں ہندوستان کے دو طرفہ چیمبروں اور تجارتی انجمنوں کے ساتھ ایک راؤنڈ ٹیبل بات چیت کی صدارت کی۔
اس راؤنڈ ٹیبل بات چیت میں امریکہ ، سارک ، یوروپی یونین، آسیان، کینڈا، متحدہ عرب امارات، دبئی، جاپان اور فن لینڈ سمیت 12 چیمبرز / انجمنوں اور دو سفارتخانوں / ہائی کمیشنز کی سرگرم شرکت دیکھے گئی۔
جوائنٹ سکریٹری نے اس بات پر روشنی ڈالی کی کہ شمال مشرقی خطہ کی ترقی کی وزارت  اگست 2023 میں دہلی میں پہلے ’’نورتھ ایسٹ گلوبل انویسٹرس سمٹ‘‘ یعنی شمال مشرقی عالمی سرمایہ کاروں کی چوٹی کانفرنس کا انعقاد کررہی ہے۔ اس میں انویسٹ انڈیا اور فکی کو بالترتیب انویسٹمنٹ فیسلیٹیشن اور صنعتی شراکتدار کے طور پر شامل کیا گیا۔
اس چوٹی کانفرنس سے پہلے متعدد سرگرمیاں منعقد کی جائیں گی۔ جن میں شمال مشرقی ریاستوں میں راؤنڈ ٹیبل بات چیت  اور ممبئی 29 مئی، بنگلہ دیش کے ڈھاکہ، حیدرآباد اور کولکاتہ  میں روڈ شو شامل ہے۔ ان روڈ شو کے ایجنڈے میں ہندوستان کے آٹھ شمال مشرقی ریاستوں میں سرمایہ کاری کے مواقع پر توجہ مرکوز کرتے ہوئے بی ٹو بی اور بی ٹی جی میٹنگ ، راؤنڈ ٹیبل کانفرنس اور پینل مباحظہ شامل ہے۔ یہ چوٹی کانفرنس جن شعبوں پر مرکوز ہوگا، ان میں سیاحت اور مہمان نوازی کی خدمات ، زراعت اور ڈبہ بند خوراک، کپڑا، ہینڈ لوم اور دستکاری ، دوا سازی ، صحت خدمات، تعلیم اور ہنرمندی کے فروغ ، آئی ٹی /آئی ٹی ای ایس ، تفریح ، کھیل ، چائے ، توانائی وغیرہ شامل ہیں۔
جوائنٹ سکریٹری نے کہا کہ یہ پروگرام شمال مشرقی خطہ کے کاروباراور تجارتی ماحول میں بہتری لانے کے لئے باہمی طور پر فائدہ مند شراکتداری کرنے کے لئے چنندہ سفارتخانوں ، کاروباری برادریوں ، مالیاتی اداروں اور متعلقہ سرکاری شراکتداروں کے درمیان وسیع تعاون کے لئے ایک پلیٹ فارم دستیاب کرائے گا۔ انھوں نےز ور دے کر کہا کہ توجہ صرف چوٹی کانفرنس پر ہی نہیں بلکہ ٹھوس نتائج پر ہے، جو چوٹی کانفرنس کے بعد سامنے آئیں گے۔ انھوں نے چوٹی کانفرنس کو کامیاب بنانے کے لئے وفود سے اپیل کی کہ وہ باہمی طور پر فائدہ مند شراکتداری میں سرگرمی سے حصہ لیں۔
تجارتی چیمبرس اور انجمنوں نے موجودہ سرمایہ کاری ، دو طرفہ اقتصادی تال میل بڑھانے کےلئے ضروری آؤٹ ریچ اور سرمایہ کاری کے لئے موافق ماحول میں بہتری لانے کے خاطر تجاویز پر غور وفکر کیا۔ انھوں نے تیاریوں کو مضبوطی فراہم کرنے اور اسے تمام شراکتداروں کے لئے زیادہ وسیع تر بنانے کے تعلق سے پروگرام کے مجوزہ ڈھانچے پر اپنے خیالات اور تجاویز کو بھی مشترک کیا۔
وزارت کے افسران نے شریک وفود سے حاصل تجاویز / آراء کا خیر مقدم کیا اور اسے نوٹ کیا۔ شمال مشرقی خطہ کی ترقی کی وزارت کے جوائنٹ ڈائریکٹر جناب پیسیانگ موانگ تنگ لٹھ نے وفود کا شکریہ ادا کرتے ہوئے یقین دہانی کرائی کہ چوٹی کانفرنس سے پہلے اور اس کے بعد تک وزارت کے ساتھ ساتھ انویسٹ انڈیا اور فکی کے ساتھ تال میل مسلسل برقرار رہے گا۔
وزیراعظم کا دفتر
کرناٹک کے وزیر اعلیٰ نے وزیر اعظم سے ملاقات کی
کرناٹک کے وزیر اعلیٰ جناب سدا رمیا نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ٹوئٹ کیا:
‘‘کرناٹک کے وزیر اعلیٰ جناب @siddaramaiah نے وزیر اعظم @narendramodi سے ملاقات کی۔@CMofKarnataka’’
کامرس اور صنعت کی وزارتہ
جناب گوئل نے اسٹارٹ اپس کی ترقی کی ستائش کی، کہا کہ یوپی میں 7000 سے زیادہ جبکہ وارانسی میں 236 ہیں
اسٹارٹ اپس عام آدمی کے مسائل کا حل فراہم کرتے ہیں اور ان کی زندگی کو آسان بناتے ہیں – جناب گوئل
وزیر موصوف نے اسٹارٹ اپس پر زور دیا کہ وہ معاشرے کو فائدہ پہنچانے کے لیے سستے اور مؤثر سرمایہ کاری حل دریافت کریں
وزیر موصوف نے اسٹارٹ اپس میں مصروف نوجوانوں سے بات چیت کی، ٹیکنالوجی کو مسلسل اپ گریڈ کرنے کا مشورہ دیا
صنعت و تجارت، امور صارفین، خوراک اور عوامی نظام تقسیم نیز ٹیکسٹائل کے مرکزی وزیر جناب پیوش گوئل نے آج وارانسی میں اسٹارٹ اپس میں مصروف نوجوانوں سے بات چیت کی اور ان سے کامیابی حاصل کرنے کے لیے ٹیکنالوجی کو مسلسل اپ گریڈ کرنے پر زور دیا۔ انہوں نے اٹل انکیوبیشن سنٹر، بنارس ہندو یونیورسٹی، وارانسی میں اسٹارٹ اپ انڈیا پلان کے تحت نوجوانوں سے بات چیت کی۔ اپنی بات چیت کے دوران، انہوں نے اسٹارٹ اپس پر خیالات کا تبادلہ کیا اور ان کے ساتھ اسٹارٹ اپس کی کامیابی کی بہت سی کہانیاں مشترک کیں۔
پروگرام کے دوران، مرکزی وزیر نے چند سال پہلے وارانسی کے اپنے پہلے دورے کو یاد کیا، جب انہیں اسٹارٹ اپس پر نوجوانوں کے ساتھ بات چیت کرنے کا موقع ملا تھا۔ انھوں نے آج وارانسی میں اسٹارٹ اپس آئیڈیاز کو شکل اختیار کرتے ہوئے دیکھ کر خوشی کا اظہار کیا۔ انہوں نے اس حقیقت پر روشنی ڈالی کہ وارانسی سے 236 سے زیادہ اسٹارٹ اپس رجسٹرڈ ہوئے ہیں اور پوری ریاست اتر پردیش سے 7000 سے زیادہ اسٹارٹ اپس رجسٹرڈ ہوئے ہیں۔
رجسٹرڈ اسٹارٹ اپس کی تعداد کو سراہتے ہوئے، انھوں نے کہا کہ اسٹارٹ اپس عام لوگوں کے مسائل کا حل تلاش کرنے میں مصروف ہیں اور لوگوں کی زندگیوں کو آسان بنا رہے ہیں۔ انہوں نے اسٹارٹ اپس پر زور دیا کہ وہ معاشرے کو فائدہ پہنچانے کے لیے سستے اور مؤثر حل تلاش کریں۔
مرکزی وزیر نے نوجوانوں کے ساتھ ملک کے اندر ایل ای ڈی بلب کے فروغ پر بھی تبادلہ خیال کیا اور اُجالا ایپ کی کامیابی کے بارے میں بات جیت کی۔ انھوں نے مزید کہا کہ کامیابی کے حصول کے لیے کام کی مسلسل نگرانی اور جواب دہی بہت ضروری ہے۔
وزارت آیوش
گیارہ ستمبر کو شمال مشرقی خطے میں آیوش سیکٹر میں کیریئر اور کاروباری مواقع پر کانفرنس
آیوش نظام میں طلباء کو زیادہ جامع طریقے سے شامل کرنے اور انہیں کیریئر کے راستوں کو تلاش کرنے میں مدد کے لیے آیوش کی وزارت گوہاٹی میں 11 ستمبربروز ہفتہ آیوش نظام میں کیریئر کے متنوع راستوں کو پورا کرنے کے موضوع پر ایک کانفرنس کا اہتمام کررہی ہے،جس میں شمال مشرقی ریاستوں پر خصوصی توجہ مرکوز کی گئی ہے۔
آیوش ،بندرگاہوں ، جہاز رانی اور آبی گزر گاہوں کے مرکزی وزیر جناب سربانند سونووال مہمان خصوصی ہوں گے جبکہ آسام حکومت میں صحت اور خاندانی بہبود ، سائنس اور ٹیکنالوجی اور آئی ٹی کے وزیر جناب کیشب مہانتا مہمان اعزازی ہوں گے۔ یہ کانفرنس تعلیم ، کاروبار اور روزگار پر خصوصی توجہ کے ساتھ آیوش نظام میں کیریئر کےمتنوع اور مکمل راستوں پر غور کرے گی۔
اس کانفرنس میں شمال مشرقی ریاستوں کے مختلف آیوش اداروں کے سربراہان،مختلف آیوش کالجوں کے پرنسپل اور ڈین نیز وزارت آیوش کے تحت کام کرنے والے آیوش کے قومی اداروں کے سربراہان اور تمام ریسرچ کونسل کے ڈائریکٹر جنرل شرکت کریں گے۔ یہ کانفرنس نہ صرف آیوش سیکٹر میں فائدہ مند کیریئر کے امکانات پر غور کرے گی بلکہ ملک کے اس حصے میں اسٹارٹ اپس ،ویلنیس ٹورزم اور کاروباری ترقی پر بھی توجہ مرکوز کرے گی۔
اس کانفرنس کے دوران طلباءکوشاندار اور ترقی یافتہ کیریئر بنانے یا اپنے کامیابی کاروباری منصوبوں کو شروع کرنے کیلئے درکار مہارت میں مدد اور رہنمائی کرنے کیلئے صنعت کے ماہرین موجود ہوں گے۔
یہ پروگرام ایک درخشاں، متحرک اور ترقی یافتہ شمال مشرق کے لیے وزیر اعظم کے وژن کو سمجھنے میں بھی مددگار ثابت ہوگا ، کیونکہ کانفرنس شمال مشرقی ریاستوں کے طلباء پر مرکوز ہوگی۔
کیمیکلز اور فرٹیلائزر کی وزارت
دواسازی کی صنعت
کیمیکلز اور کھادوں کے وزیر مملکت جناب بھگونت کھوبا نے آج لوک سبھا میں ایک تحریری جواب میں بتایا کہ محکمے نے حال ہی میں حسب ذیل مقاصد کے ساتھ 11مارچ 2022ء کو‘‘دوا سازی صنعت کو مستحکم کرنے‘‘ کی ایک اسکیم کے رہنما خطوط جاری کئے ہیں۔
- مشترکہ سہولیات کی تشکیل کے لئے فارماکلسٹرز کو مالی امداد فراہم کرکے فارماسیکٹر میں ہندوستان کو ایک عالمی رہنما بنانے کی خاطر بنیادی ڈھانچے کی موجودہ سہولیات کو مستحکم کرنا۔
- ایس ایم ایز اور ایم ایس ایم ایز کی پیداواری سہولتوں کو اَپ گریڈ کرنا، تاکہ ان کے پنونجی قرضوں پر سود میں مالی رعایت یا پونجی سبسڈی فراہم کرکے قومی اور بین الاقوامی انضباطی معیارات پورے کیے جاسکیں۔
- صنعتی رہنماؤں، ماہرین تعلیم اور پالیسی سازوں کی معلومات اور تجربے کو مشترک کرکے مطالعات اور ڈیٹا بیسس تیار کرکے اور ان صنعتی رہنماؤں اور ماہرین تعلیم اور پالیسی سازوں کو یکجا کرکے دوا سازی اور طبی ڈیوائسز صنعت کے بارے میں معلومات اور بیداری کو فروغ دینا۔
اس اسکیم پر کل مالی لاگت 500کروڑ روپے ہے، جو 22-2021ء سے 26-2025ء تک 5سال کی مدت تک کے لئے ہے۔
دواسازی کا محکمہ اس سیکٹر میں ہندوستان کو ایک عالمی رہنما بنانے کےلئے ملک میں فارما سیکٹر کے بنیادی ڈھانچے کی سہولتوں کو بہتر بنانے کی کوششوں میں مصروف ہیں۔
- دوا سازی میں ملک کو آتم نر بھر بنانے کی غرض سے دوا سازی کے محکمے نے ہندوستان میں اہم نوعیت کی اسٹارٹنگ مٹیریلز ؍ڈرگ انٹرمیڈیئٹ اور ایکٹیو فارماسیٹوکلز انگریڈئنس کی گھریلو تیاری کو فروغ دینے کے لئے پیداوار سے جڑی ترغیباتی اسکیم شروع کی ہے۔اس اسکیم پر کل مالی لاگت 6940کروڑ روپے آئے گی اور اس کی مدت 21-2020ء سے 30-2029ء تک ہوگی۔
- 15ہزار کروڑ روپے کے کل مالی لاگت کے ساتھ دوا سازی کے لئے ایک اور پیداوار سے جڑے ترغیبی اسکیم شروع کی گئی ہے اور اس کی مدت مالی سال 21-2020ء سے مالی سال 29-2028ء تک ہے۔ اس اسکیم کا مقصد دوا سازی کے سیکٹر میں سرمایہ کاری اور پیداور بڑھاکر ہندوستان کی مینوفیکچرنگ صلاحیتوں کو بڑھا نا ہے اور دوا سازی کے سیکٹر میں انتہائی قدر والے سامان کی گوناگوں پروڈکٹ میں تعاون دینا ہے۔اس اسکیم کے تحت جو اہل ادویات شامل ہیں، ان میں دوا سازی کی پروڈکٹس کے دیگر زمرے شامل ہیں۔
- محکمے نے بڑی تعداد میں دواؤں کے اکٹھا کرنے کے مقامات قائم کرنے کے لئے ریاستوں کو مالی امداد فراہم کرکے اے پی آئی فارما کمپنی کو مزید امداد فراہم کرنے کی خاطر ایک اسکیم شروع کی ہے۔
- اس کے علاوہ محکمہ مشترکہ سہولتوں کے لئے دواسازی کی صنعت کی امداد کے تحت مشترکہ بنیادی ڈھانچے کی سہولتیں قائم کرنے کےلئے فارما کلسٹرز کو امداد فراہم کرتا ہے۔
- دوا سازی کی ٹیکنالوجی کو جدید بنانے کے لئے امداد کی اسکیم بھی شروع کی گئی ہے، تاکہ معیاری اور ٹیکنالوجی اَپ گریشن کے لئے دوازی سازی کے سیکٹر میں ایس ایم ای یونٹ کو تعاون دیا جاسکے۔ ان مذکورہ سبھی اسکیموں کی تفصیلات https://pharmaceuticals.gov.in/schemesسے حاصل کی جاسکتی ہے۔
نائب صدر جمہوریہ ہند کا سکریٹریٹ
نائب صدر جمہوریہ نے 74ویں یوم جمہوریہ کے موقع پر قوم کو مبارکباد دی
نائب صدر جمہوریہ جناب جگدیپ دھنکھر نے یوم جمہوریہ کے موقع پر قوم کو مبارکباد دی ہے۔ پیغام کا متن درج ذیل ہے:
”میں 74ویں یوم جمہوریہ کے پر مسرت موقع پر اپنے تمام اہل وطن کو دل کی گہرائیوں سے مبارکباد اور نیک خواہشات پیش کرتا ہوں۔
یوم جمہوریہ ہمارے آئین میں درج صدیوں پرانی تہذیبی اقدار پر ہمارے ایمان کی تصدیق کرنے کا موقع فراہم کرتا ہے۔ جیسا کہ ہم جانتے ہیں کہ یہ تمام نامور مجاہدین آزادی ، عظیم مفکرین اور گمنام ہیروز کی خدمات کو یاد کرنے کا بھی ایک اہم موقع ہے جن کی قربانیوں نے ہماری جمہوریہ کی بنیاد رکھی ہے۔
اس موقع پر، آئیے ہم اپنی کامیابیوں کا جشن منائیں اور نئے جوش کے ساتھ قوم کی تعمیر کی کوششوں کے لیے خود کو وقف کریں۔
مکانات اور شہری غریبی کے خاتمے کی وزارت
مرکزی حکومت نے سبھی ریاستوں / مرکز کے زیر انتظام علاقوں اور ان کی ریئل اسٹیٹ ضابطہ جاتی اتھارٹی کو ہدایت جاری کی ہے کہ وہ کووڈ – 19 عالمی وبا کو ایک مجبوری سمجھے اور ریرا کے تحت سبھی پروجیکٹوں کے رجسٹریشن / تکمیل کی تاریخ میں خود بخود 6 مہینے کی توسیع کریں
نئی دہلی،16 ستمبر ،2020 / عالمی وبا کووڈ – 19 کی وجہ سے پیدا صورتحال کے پیش نظر کارکنوں کے واپس چلے جانے اور سا ز و سامان کی سپلائی چین ٹوٹ جانے کی وجہ سے ریئل اسٹیٹ پروجیکٹوں کی تعمیراتی سرگرمیوں پر منفی اثر پڑا ہے۔
گھر خریدنے والوں سمیت سبھی متعلقہ فریقوں کے مفاد کی حفاظت کے لیے مرکزی حکومت نے سبھی ریاستوں / مرکز کے زیر انتظام علاقوں اور ان کی ریئل اسٹیٹ ضابطہ جاتی اتھارٹیز کو ہدایت جاری کی ہے کہ وہ کووڈ – 19 وبا کو ایک بڑی مجبوری سمجھیں اور ریرا کے تحت رجسٹرڈ ان سبھی پروجیکٹوں کی رجسٹریشن / تکمیل کی تاریخ میں خود بخود 6 مہینے کی توسیع کر دیں، جن کی تکمیل کی تاریخ 25 مارچ 2020 کے بعد ختم ہوئی ہے اور اگر صورتحال کا تقاضہ ہو تو اس میں مزید تین مہینے کی توسیع دیں، جس کے لئے تحریر ی طور پر جواز حاصل کرنا ہوگا۔
مزید یہ کہ آتم نربھر بھارت ابھیان حصے کے طور پر ریئل اسٹیٹ شعبے کے لیے مختلف دیگر ترغیبات / راحتیں فراہم کرائی گئی ہیں جیسے ہاؤسنگ فائنانس کمپنیوں  کی مدد کے لیے قومی ہاؤسنگ بینک کو بھارتیہ ریزرو بینک کی پالیسی ریپوریٹ پر 10 ہزار کروڑ روپے کی دوبارہ رقم فراہم کرنے کی خصوصی سہولت، غیر بینکنگ مالی کمپنیوں  کے لیے 45 ہزار کروڑ روپے کے جزوی قرضے کی گارنٹی اسکیم اور بہت چھوتے پیمانے پر قرض فراہم کرنے والے اداروں این بی ایف سی اور ایچ ایف سی کے لیے 30 ہزار کروڑ روپے کی خصوصی نقد اسکیم ، پردھان منتری آواس یوجنا - شہری کے تحت کریڈٹ لنک سبسڈی اسکیم میں 31 مارچ 2021 تک توسیع ، مائیگرینٹ کارکنوں اور شہری میں رہنے والے غریبوں کے لیے کم کرایے والے ہاؤسنگ کامپلیکس کی اسکیم۔
ان سبھی اقدامات کا مقصد ریئل اسٹیٹ شعبے کو فنڈ کی آمد کو فروغ دینے کے لیے رقم کی رکاوٹوں کو دور کرنا ہے۔
یہ بات ہاؤسنگ اور شہری امور کے وزیر مملکت  جناب ہردیپ سنگھ پوری نے راجیہ سبھا میں آج ایک تحریری جواب میں کہی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔16
U – 5503
(Visitor Counter : 75
مکانات اور شہری غریبی کے خاتمے کی وزارت
ہردیپ سنگھ پوری 13ویں شہری موبیلیٹی انڈیا کانفرنس 2020 کا افتتاح کریں گے
نئی دہلی،03نومبر ،2020 /ہاؤسنگ اور شہری امور کی وزارت 9 نومبر 2020 کو 13ویں شہری موبیلیٹی انڈیا  کانفرنس کا اہتمام کر رہی ہے۔ یہ ایک روزہ کانفرنس ویڈیو کانفرنس / ویبینار کے ذریعے آن لائن منعقد کی جائے گی۔ اس سال کی تقریب کا عنوان ہے شہری موبیلیٹی میں ابھرتے ہوئے رجحانات ، جس میں کووڈ – 19 کی وجہ سے درپیش چنوتیوں کا سامنا کرنے کے لیے قومی اور بین الاقوامی سطح پر کیے جانے والے اختراعی اقدامات پر توجہ دی جائے گی تاکہ عوام کو قابل رسائی اور سہولتی ٹرانسپورٹ فراہم کیا جا سکے۔ ہاؤسنگ اور شہری امور کے وزیر جناب ہردیپ سنگھ پوری افتتاحی خطبہ دیں گے جبکہ کلیدی خطبہ میسرز گیہل آرکیٹیکٹ کے بانی اور سینئر ایڈوائزر پروفیسر جان گہل دیں گے۔ ٹرانسپورٹ کے ڈیلیگیٹ وزیر جناب جاں بیپٹسٹ جیبّاری ، جو ماحولیات میں تبدیلی لانے کے وزیر سے منسلک ہیں اور ایشیا ، جنوب ایشیا اور مشرقی یوروپ ، مشرق وسطی، لاطینی امریکہ، سول سوسائٹی ، چرچ کے ڈئریکٹر جنرل، جرمن وفاقی وزارت کے معاشی تعاون اور ترقی  کے ڈاکٹر کلوڈیو وارننگ بھی افتتاحی اجلاس سے خطاب کریں گے۔ ہاؤسنگ اور شہری امور کے سکریٹری جناب درگا شنکر مشر شہری موبیلیٹی میں ابھرتے ہوئے رجحانات پر مکمل اجلاس کی صدارت کریں گے۔
ابھی تک مندرجہ ذیل موضوعات پر 12 کانفرنسز منعقد کی جا چکی ہیں۔ ریاستی سرکاریں، شہری حکام اور دیگر متعلقہ فریقین ان کانفرنسز میں حصہ لے کر کافی کچھ فائدہ حاصل کر چکی ہیں۔
|
|
نمبر شمار
|
|
سال
|
|
موضوع
|
|
مقام
|
|
-
|
|
2008
|
|
شہری موبیلیٹی
|
|
پرگتی میدان، نئی دلی
|
|
-
|
|
2009
|
|
دیرپا شہری ٹرانسپورٹ
|
|
انڈیا ہیبی ٹیٹ سینٹر، نئی دلی
|
|
-
|
|
2010
|
|
دیرپا شہر
|
|
ہوٹل گرانڈ، نئی دلی
|
|
-
|
|
2011
|
|
دیرپا موبیلیٹی
|
|
مانک شا سینٹر، نئی دلی
|
|
-
|
|
2012
|
|
اسمارٹ سیٹیز
|
|
مانک شا سینٹر، نئی دلی
|
|
-
|
|
2013
|
|
ٹرانسپورٹیشن کے ذریعے شہروں کی کایا پلٹ
|
|
مانک شا سینٹر، نئی دلی
|
|
-
|
|
2014
|
|
دیرپا شہروں کے لیے دیرپا ٹرانسپورٹ
|
|
مانک شا سینٹر، نئی دلی
|
|
-
|
|
2015
|
|
رہنے کے لائق شہروں کے لیے موبیلیٹی کی کایا پلٹ
|
|
مانک شا سینٹر، نئی دلی
|
|
-
|
|
2016
|
|
شہروں کی دیرپائیگی کے لیے موبیلیٹی کی منصوبہ بندی
|
|
مہاتما مندر گاندھی نگر، گجرات
|
|
-
|
|
2017
|
|
ذہین، سب کی شمولیت والی اور دیرپا موبیلیٹی
|
|
حیدرآباد انٹرنیشنل کنوینشن سینٹر ، تلنگانہ
|
|
-
|
|
2018
|
|
گرین اربن موبیلیٹی
|
|
چٹنوس سینٹر، ناگپور، مہاراشٹر
|
|
-
|
|
2019
|
|
قابل رسائی اور رہنے کے قابل شہر
|
|
اندرا گاندھی پرتشٹھان، لکھنؤ
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6927
(
ریلوے کی وزارت
جناب انیل کمار لاہوتی نے ریلوے بورڈ کے چیئرمین اور سی ای او کا چارج سنبھال لیا
جناب انیل کمار لاہوتی نے ریلوے بورڈ  کے نئے چیئرمین اور چیف ایگزیکٹو آفیسر  کا چارج سنبھال لیا ہے۔ کابینہ کی تقرری کمیٹی نے ریلوے بورڈ کے چیئرمین اور سی ای او کے طور پرجناب انل کمار لاہوتی کی تقرری کو منظوری دی۔ اس سے پہلے جناب انیل کمار لاہوتی ریلوے بورڈ کے ممبر  کے طور پر کام کر چکے ہیں۔
جناب لاہوتی کا تعلق انڈین ریلوے سروس آف انجینئرز،1984 بیچ سے ہے اور انہیں لیول-17 کے لیے انڈین ریلوے مینجمنٹ سروس کے پہلے پینل میں شامل کیا گیا ہے۔ انہوں نے مادھو انسٹی ٹیوٹ آف ٹیکنالوجی اینڈ سائنس، گوالیار سے گولڈ میڈل کے ساتھ سول انجینئرنگ میں گریجویشن کیا ہے اور یونیورسٹی آف رڑکی  سے انجینئرنگ  میں ماسٹر کیا ہے۔ ریلوے میں اپنے 36 سال سے زیادہ کیرئیر کے دوران، انہوں نے سنٹرل، ناردرن، نارتھ سینٹرل، ویسٹرن اور ویسٹ سنٹرل ریلوے اور ریلوے بورڈ میں مختلف عہدوں پر کام کیا ہے۔
جناب لاہوتی اس سے قبل سینٹرل ریلوے کے جنرل منیجر کے طور پر کام کر چکے ہیں اور کئی مہینوں تک جی ایم، ویسٹرن ریلوے کا چارج بھی دیکھ چکے ہیں۔ جنرل منیجر کے طور پر ان کے عہدہ کو سب سے زیادہ مال بردار اور پارسل ٹریفک حاصل کرنے کا سہرا دیا جاتا ہے جس میں مال لے جانے اور کمائی گئی آمدنی، بشمول کسان ریلوں کی سب سے زیادہ تعداد، کو چلانا شامل ہے۔ انہوں نے بغیر کرایہ کے مواقع، اسکریپ کی فروخت اور ٹکٹوں کی چیکنگ کی وسیع مہموں سے آمدنی کے ریکارڈ میں بہتری بھی پیدا کی ہے۔ انہوں نے ممبئی میں ایئر کنڈیشنڈ ذیلی شہری خدمات کی توسیع کے پریشان کن مسئلے کو کامیابی سے آگے بڑھایا اور حل کیا۔ ان کے دور میں، سنٹرل ریلوے نے بنیادی ڈھانچے کے منصوبوں کی تکمیل اور شروع کرنے میں کوانٹم جمپ ریکارڈ کیا اور ممبئی میں دیوا اور تھانے کے درمیان طویل انتظار کی 5ویں اور 6ویں لائن کو شروع کیا۔
انہوں نے ڈویژنل ریلوے مینیجر، لکھنؤ، شمالی ریلوے کے طور پر کام کیا تھا، جہاں انہوں نے بھیڑ بھاڑ والے غازی آباد-پریاگ راج-ڈی ڈی یو روٹ کے متبادل کے طور پر لکھنؤ- وارانسی- ڈی ڈی یو روٹ پر مال برداری کو بہتر بنانے کے لیے کئی اقدامات کیے تھے۔ ان کے دور میں لکھنؤ ڈویژن کے اسٹیشنوں پر مسافروں کی سہولیات اور صفائی کے معیار میں خاطر خواہ بہتری دیکھنے میں آئی۔
شمالی ریلوے پر چیف ایڈمنسٹریٹو آفیسر  اور چیف انجینئر  کے طور پر، انہوں نے نئی لائنوں کے بنیادی ڈھانچے کے منصوبوں کی ایک بڑی تعداد کو انجام دیا، ٹریک کی ڈبلنگ اور ملٹی ٹریکنگ، یارڈ کی دوبارہ تشکیل، اہم پل، اسٹیشن کی تعمیر وغیرہ۔ دہلی میں وہار ٹرمینل اور نئی دہلی اسٹیشن کے مشہور اجمیری گیٹ سائیڈ اسٹیشن کی عمارت کی منصوبہ بندی اور تعمیر ان کے ذریعہ کی گئی تھی۔ وہ نئی دہلی اسٹیشن کو ایک عالمی معیار کے اسٹیشن کے طور پر دوبارہ تیار کرنے کی منصوبہ بندی سے بھی منسلک تھے جس میں زمینی اور فضائی جگہ کی تجارتی ترقی بھی شامل تھی۔
جناب لاہوتی نے کارنیگی میلن یونیورسٹی، پٹسبرگ، امریکہ، بوکونی اسکول آف مینجمنٹ، میلان، اٹلی؛ اور انڈین اسکول آف بزنس، حیدرآباد میں اسٹریٹجک مینجمنٹ اور لیڈرشپ پروگراموں میں تربیت لی ہے۔ انہوں نے ہانگ کانگ، جاپان، برطانیہ، جرمنی اور سوئٹزرلینڈ میں ریلوے کی زمین پر کمرشل ڈویلپمنٹ سمیت اسٹیشنوں کی ترقی کا مطالعہ کیا ہے۔ انہوں نے ٹریک ٹیکنالوجی اور ٹریک مینٹیننس مشینوں میں ترقی کے سلسلے میں کئی ممالک کا دورہ بھی کیا ہے۔